b'\n_START_ARTICLE_\nDimitrie Cantemir\n_START_PARAGRAPH_\nDimitrie Cantemir (Falciu, Moldavija, 5. studenog 1673. - Dimitrovka, Rusija, 1. rujna 1723.) je bio rumunjski politi\xc4\x8dar i povjesni\xc4\x8dar, moldavski knez, knji\xc5\xbeevnik, povjesni\xc4\x8dar, geograf, muzikolog, etnograf, kaqtograf i enciklopedist. Pisao je na rumunjskom, latinskom i turskom jeziku._NEWLINE_Poha\xc4\x91ao je akademiju gr\xc4\x8dke patrijar\xc5\xa1ije u Carigradu. Kao moldavski knez (1710.-1711.) urotio se protiv Turaka te se morao skloniti u Rusiju gdje je bio savjetnik Petra Velikog._NEWLINE_On je autor prvog rumunjskog romana kojeg obilje\xc5\xbeavaju satiri\xc4\x8dnost i alegori\xc4\x8dnost, "Hijeroglifska povijest" (1705.), a koji opisuje zbivanja s po\xc4\x8detka 18. stolje\xc4\x87a. Veoma va\xc5\xbeno je i geografsko-etnografsko djelo "Opis Moldavske", no slavu mu je doneo "Povijest uspona i pada Dvora osmanskoga" koji opisuje povijest Turaka od 14. do 17. stolje\xc4\x87a._NEWLINE_Napisao je i I. dio "Kronike starine Rumunjo-Moldo-Vlaha", a ostatak nije uspio dovr\xc5\xa1iti.'